Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 579

6. Megmunkálások Vizsgaszintek Témakörök Középszint Emelt szint 6.1 Forgács nélküli megmunkálások Jellemezze az öntési eljárásokat az alkalmazott minta, a forma jellege, a forma anyaga, valamint a formázás módja szerint. Ismertesse a homokformába történő öntés gépeit, berendezéseit, felhasznált anyagait. Ismertesse a héjformázást és a precíziós öntést. Mutassa be az öntészet területéről az állandó formába öntések elveit, berendezését alkalmazási területeit: gravitációs öntés, nyomásos öntés, a centrifugál öntés. Csoportosítsa a melegalakító eljárásokat. Ismertesse a szabadonalakító kovácsolás szerszámait, műveleteit. Mutassa be a süllyesztékes kovácsolást. Ismertesse a hengerlés berendezéseit, anyagait, technológiáját. Ismertesse a sajtolás berendezéseit, anyagait, technológiáját. Értelmezze az öntészeti minta, a ráhagyások, a forma és a mag fogalmát. Ismertesse az öntvénytisztítás feladatát, eljárásait, a jellemző öntvényhibákat. Definiálja a képlékenység fogalmát és az alakítási szilárdságot. Jellemezze a különféle képlékenyalakító eljárásokhoz alkalmazott anyagok fő tulajdonságait. Ismertesse az alakítás hatását az anyag szerkezetére a képlékenyalakító eljárások során. Jellemezze a kovácsoló eljárásokat, méretpontosság és sorozatnagyság szempontjából. Ismertesse a süllyeszték kialakításának szempontjait. Jellemezze a hengerlési folyamatot hőmérséklet, gyártmány és berendezése alapján. Jellemezze a sajtolási folyamatot gyártmány és berendezése alapján. 6.2 Hőkezelések Csoportosítsa az ipari vasötvözetek hőkezelő eljárásait. Ismertesse az acél hőkezelési eljárások célját, a hőkezelő eljárások szakaszait. Definiálja az edzhetőség és az átedzhetőség fogalmát. Ismertesse a hevítés, a hőntartás, valamint a hűtés jellemzőit, az alkalmazott berendezéseket, anyagokat. Jellemezze a gyakorlati hőkezelő eljárásokat (feszültségoldó izzítás, lágyítás, újrakristályosítás, normalizálás, diffúziós izzítás, edzés, nemesítés), az alkalmazásukkal elérhető anyagtulajdonság változásokat, alkalmazási területüket. Ismertesse az ötvöző anyagok befolyását az anyag hőkezelhetőségi tulajdonságaira. Ismertesse a dekarbonizációs jelenség hatásait. Csoportosítsa az öntészeti vasak hőkezelését. Rajzolja fel a technológiai diagramokat, és ezek segítségével ismertesse a szürkevas hőkezelését: a feszültségcsökkentő izzítást, a lágyítást, a keményítő hőkezelést és a szívósságfokozó hőkezelést. Mutassa be a réz és rézötvözetek hőkezeléseit, a feszültségcsökkentést és az újrakristályosító lágyítást. Ismertesse az alumínium és ötvözeteinek jellegzetes hőkezeléseit, a lágyítást és a nemesítést. Magyarázza el az önnemesedés jelenségét és jelentőségét. Hasonlítsa össze és magyarázza el, hogy miben, illetve miért különböznek az acéloknál megismert azonos vagy hasonló célú technológiáktól a színes és könnyűfémek hőkezelései. 2009/56. szám Jellemezze az anyagtulajdonságváltoztatás módjait anyagrészecskék bevitelekor (cementálás, nitridálás, alitálás, kromálás stb.). Mutassa be a kérgesítő eljárásokat (lángedzés, indukciós edzés, betétedzés) és felhasználási területüket. 6.3 Hegesztés Jellemezze a hegesztést, és definiálja a hegeszthetőség fogalmát. Csoportosítsa a hegesztő eljárásokat. Jellemezze a lánghegesztést, az égő gázok fajtáit, felhasználási területüket, a hegesztőégők felépítését, a hegesztőláng részeit és fajtáit. Ismertesse a lánghegesztés technológiáját. Ismertesse a hegesztés előkészítő műveleteit, az utólagos munkálatokat. Ismertesse a nyíltívű kézi villamos ívhegesztés technológiáját. Csoportosítsa és jellemezze a fedettívű hegesztési eljárásokat, felhasználási területüket. Ismertesse a hegesztés során fellépő hibákat. Ismertesse a hegesztési varrat és a kötés kialakulását, a varratfém kristályosodását. Sorolja fel a hegesztési feszültségek keletkezésének okait. Ismertesse a hegesztő ívben lejátszódó folyamatokat. Ismertesse a hegesztő áramforrásokat, a hegesztés szerszámait és segédberendezéseit. Hasonlítsa össze az egyenáramú és a váltakozó áramú hegesztés jellemzőit. Jellemezze a védőgázas ívhegesztésnél alkalmazott védőgázok szerepét, fajtáit. Ismertesse az AWI, az AFI, valamint a CO2 védőgázas hegesztő eljárásokat. Ismertesse az ellenállás-hegesztések fizikai alapjait. Csoportosítsa a sajtolóhegesztési eljárásokat. 6.4 Forrasztás Definiálja a forrasztást. Osztályozza a forrasztási technológiákat a forrasztás hőmérséklete szerint. Ismertesse a lágy, valamint a keményforrasztás forraszanyagait és jellemző alkalmazási területeiket. Ismertesse a folyasztószer feladatát, jellemző tulajdonságait. Ismertesse a forrasztópákával végzett forrasztó eljárást. Ismertesse a lángforrasztást (lágyés keményforrasztás). Ismertesse a forrasztás fizikai folyamatát. Sorolja fel a forrasztás előnyeit, hátrányait. Definiálja a forraszanyag fogalmát, és sorolja fel a forraszanyag megválasztásának szempontjait. Sorolja fel, és röviden ismertesse a folyasztószer bevitelének módjait. Ismertesse a különleges forrasztási eljárások közül az indukciós forrasztást, az ellenállásforrasztást és a mártóforrasztást. 6.5 Műanyagok megmunkálása Ismertesse a duroplaszt termékek előállítására szolgáló eljárásokat, a készített termékeket és jellemző felhasználási területeiket: sajtolás, fröccsöntés. Rajzolja le vázlatosan és ismertesse a termoplaszt termékek előállítására szolgáló extrudálást. Ismertesse az extrudálás alapanyagait, a készített termékeket és jellemző felhasználási területeiket. 2009/56. szám

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes